invia stellenbosch | KIDS
Gesprekke met jou kinders:
Kinders is ons grootste geskenk, maar ook ons grootste verantwoordelikheid. Jesus was passievol oor kinders en het hulle ten alle koste probeer beskerm teen 'n ongesonde kultuur wat hulle beroof van wie hulle werklik is.
Ons wil graag die kinders op ’n reis neem om van kleins af meer bewus te word van God IN hulle en OM hulle! Ons wil wegbeweeg van ’n godsdiens wat net reëls en morele lessies leer, en nader aan Christenskap as ’n leefwyse! ’n Lewe waar ons hulle leer om met nuwe oë te kyk na alles: hulself, maats, die natuur, skool, asook teleurstellings en pyn in die lewe.
Ons wil nie net vir hulle vertel wie God is nie, maar eerder dat hulle Hom self sal BELEEF!
Ons droom dat elke kind…
kan eksperimenteer om God te hoor en sien - in hom-/haarself, in mekaar, in die natuur en in sy/haar hele lewe!
die veiligheid sal ervaar om eerlik te wees, te mag vrae vra en saam te soek.
bewus word van God se onvoorwaardelike liefde en ook daardie liefde sal uitleef in hul wêreldjies.
dit geniet! SPEEL is een van die grootste geskenke van God! Ons droom dat elke kind sal “fun” hê as deel van sy belewenis van God!
Elke minuut op ‘n Sondag word gebruik met die hoop dat bogenoemde sal realiseer. Ons gebruik speletjies, musiek, ‘arts & crafts’, belewenisse in die natuur en ook lekker eetgoedjies of ‘bak en brou’ om die les op ‘n kreatiewe manier deel te maak van hulle lewens. Stilte en meditasie speel elke Sondag ‘n kernrol in die kinders se ervaring van God.
Dit is belangrik dat die ouers ook deel sal wees van hierdie proses, aangesien dit nie net ’n reis op ’n Sondag is nie, maar elke dag van hul lewens! Soos een ouer gesê het tydens ons beplanning: “Dis eintlik nie net iets wat die kinderkerk moet doen nie, maar hoe ons ons kinders elke dag moet grootmaak!”
Kinders vanaf 3 jaar tot en met graad 6 is welkom. Ons verdeel die kinders in 5 ouderdomsgroepe:
Gr 7 kinders word ook deel van Bergskool (kyk gerus onder Bergskool vir meer inligting).
Om deel te word of meer te weet van Kids@InVia, kontak gerus vir Wilma by wilmageyser@gmail.com.